Diari Oficial de la Generalitat Valenciana


Sumari del DOGV 5258, del 15-05-2006 (2006/5307)

Informació pública de l'aprovació del projecte modificat del Projecte d'Obres de Reurbanització de les Unitats 1AR i 1BR del PEPRI del Barri de Velluters de València, i zones annexes del PEPRI.
-------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5258

Data del DOGV
:   15-05-2006

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2006/5307


Organisme emissor
:   Ajuntament de València

Tipus de document
:   Anunci

Informació pública de l'aprovació del projecte modificat del Projecte d'Obres de Reurbanització de les Unitats 1AR i 1BR del PEPRI del Barri de Velluters de València, i zones annexes del PEPRI. [2006/X5307]  
La Junta de Govern Local, en la sessió ordinària del dia 21 d'abril de 2006, va acordar:  
.Vist el projecte modificat del Projecte d'Obres de Reurbanització de les Unitats 1AR i 1BR del PEPRI del Barri de Velluters, de València, i zones annexes del PEPRI, redactat per la Direcció Facultativa de les obres, vist l'informe del Servici d'Obres d'Infraestructura, i de conformitat amb el que disposen els arts. 53 de la Llei 6/94 de 15 de novembre, Reguladora de l'Activitat Urbanística, aplicable en virtut del paràgraf primer de la Disposició Transitòria Primera de la Llei 16/2005, de 30 de desembre, Urbanística Valenciana, i 127 de la Llei 7/85, de 2 d'abril, Reguladora de les Bases de Règim Local, s'acorda:  
Primer. Aprovar el projecte modificat del Projecte d'Obres de Reurbanització de les Unitats 1AR i 1BR del PEPRI del Barri de Velluters de València, i zones annexes del PEPRI.  
Segon. Pel Servici gestor es procedirà a la publicació del present acord en el DOGV de conformitat amb el que disposen els arts. 34, 53 i 59 de la Llei Reguladora de l'Activitat Urbanística, aplicables en virtut del paràgraf primer de la Disposició Transitòria Primera de la Llei 16/2005, de 30 de desembre, Urbanística Valenciana..  
Contra l'acte administratiu transcrit, que és definitiu en via administrativa, i de conformitat amb el que estableix la Llei reguladora del Règim Jurídic de les Administracions Públiques i del Procediment Administratiu Comú i en la Llei reguladora de la Jurisdicció Contenciosa Administrativa, podrà interposar-se un dels recursos següents:  
a) Amb caràcter potestatiu, recurs de reposició davant el mateix òrgan que va dictar l'acte recorregut, en el termini d'un mes, a comptar de l'endemà d'esta publicació.  
Si transcorreguera un mes des de l'endemà de la interposició del recurs de reposició sense que este haja sigut resolt, podrà entendre's que ha sigut desestimat i interposar-se recurs contenciós administratiu, a la seua elecció davant el Jutjat Contenciós Administratiu de València, en el termini de sis mesos, des d'esta desestimació presumpta.  
b) Recurs contenciós administratiu, a la seua elecció, davant el Jutjat Contenciós Administratiu de València, dins del termini de dos mesos comptats des de l'endemà d'esta publicació.  
Tot això sense perjuí que puga exercir qualsevol altre recurs o acció que s'estime procedent.  
València, 27 d'abril de 2006.. El secretari: Pedro García Rabasa.